Odense Adresse-Contoirs Efterretninger, 1810-06-05
Danske Krigs-Efterretninger. En nye Official-Bekjendtgjørelse fra Hovedqvarteret Kjøbenhavn den 30 Mai meddeler en af Premier Lieut. af Søe=Etaten og Ridder P. M. Tuxen indsendt Rapport fra Søe, Prem. Lieut. og Ridder Falsen, der er beordret til Støgen med en Afdeling af Roflotillen. Af denne Rapport erføres, at Prem. Lieut. Falsen med 2 Kanonbaads og 4 Joller den 22 f. M. ei allene standhavtig udholdt et Angreeb af en Engelsk Kutterrig, uagtet Søegangen var saa stærk, at Jollerne kastede den ene Reiling efter den anden i Vandet og idelig maatte holdes paa Pomperne for ikke at synke; men endog nødte Briggen til at fortrække. Først løb denne Kanonfartøierne agter om paa omtrent 150 Skridts Frastand og gav dem sit glatte Lag, ledsaget af Musketild fra Mærs og Dæk. Ved dette Lag mistede Kanonbaaden No. 2 sit Roer og sin Løybom og maatte saaledes trække sig ud at Linien, og Kanonjollen No. 12 blev demonteret. Lieutn. Falsen havde altsaa kun 4 Fartøier tilbage, som han samlede til sig saa nær mueligt og lod deres Kanoner til Mundingen fylde med Skraae. Denne Foranstaltning var saa meget mere nødvendig som en Fregat og 2 Kuttere avancerede stærkt ind paa Lieutenanten. De Danske Kanonbaades Skraae gjorde imidlertid den forønskte Virkning. Briggens Seil og Takkelage blev snart saa gjennemskudt, at han ikke længere kunde styre ved Vinden, og da han endelig, i det han vendte, blev truffen af 3 Kugler i Bouen, der gav ham et betydeligt Læk, holdt han med Force af Seil fra Kanonbaadene, uagtet den ommeldte Fregat ikke var 3/4 Miil fra ham og de 2 Kuttere neppe 1 Mill. Briggen førte 22 Kanoner, og Affairen havde da varet i 1 Time og 20 Minuter. De Danske Kanonfartøier ere alle blevne trufne af de fjendtlige Kugler, men have dog ei lidt mere, end at de ved Skagen strax kunne istandsættes, men ingen af Mandskabet er blevet beskadiget. Prem. Lieut. Falsen tilskriver i øvrigt Søe Lieut. og Ridder Lindes, samt Maaneds-Lieutenanterne Becks, Brandts, Søeborgs og Trolles gode Konduite denne for Kanonbaadene farlige Affaires lykkelige Udgang. Ved Smaagerne forefalde daglig Optrin med de omsværmende fjendtlige Skibe. Fra Omøe meldes den 31 Mai saaledes: En Konvoi sees komme Syd fra. Jmellem Kl. 3 og 4 angreeb Roflotillen fra Nakskov Konvoien. Et Orlogskib styrede Syd efter, hvorpaa Kanonaden ophørte, Orlogskibet kom tilbage med en Kutterbrig. - Fra Ulkshale Batterie paa Møen haves Efterretning om, at der fra den 26 f. M. saaes 3 fjendtlige Fartøier at gjøre Jagt efter tvende Danske Jagter, hvorpaa Søe=Lieut. Prydz strax gik ud med 2 Barkasser og fordreev Fienden fra begge Jagter, efter at der var sat Jld paa samme. Saasnart Lieutenanten havde forfulgt de fjendtlige Fartøier og var vendt tilbage for at slukke Jlden i den ene Jagt, vare de Engelske Fartøier atter komne hen til den anden Jagt, som da allerede var saa stærk antændt, at det var umueligt at berge det Allerringeste, da de Engelske Fartøier ved vore Barkassers Nærmelse forlod den. De fjendtlige Fartøier begave sig til Søes ud til en Krigsbrig, hvorfra de vare udsendte, og Lieutenant Prydz bragte den gjenerobrede Jagt, hvis Mandskab dog af Fjenden var bleven bortført, ind til Ulfshale Batterie. - Den 15de var en Engelsk Fregat paa Jagt efter 3 for Dansk Kongelig Regning lastede Skibe paa den søndre Side af Møen, ved Hjelm. De 2 vare heldige nok til at komme saa langt ind paa Grunden, at de kunde i Nødsfald beskyttes af Artilleriets Kanoner. Men det tredie, lastet med Brænde, havde en Deel Engelske Barkasser efter sig, og Skipperen saae sig af den Aarsag nødt til at stikke Skibet i Brand, og tilligemed Folket søge Landet. De 2 andre, af hvilke den ene var lastet med Havre og den anden med Brænde, staae endnu paa Grund. En Deel af Lasten er bjerget og der arbeides af alle Kræfter paa at bjerge den øvrige. - Den 17de skal en Engelsk Fregat have tager 7 neutrale Skibe uden for Møen. Ovenmeldte Fregat lod sig den 20de atter see paa Øens søndre Side og sendte derfra en 6 pundig Kanonkugle i Land. Formodentlig var den sigtet mod det paa Landet posterede Artillerie, men gjorde ingen Skade.